****

**ประกาศองค์การบริหารส่วนตำบลวังทรายคำ**

**เรื่อง การรายงานผลการติดตามและประเมินผลแผนพัฒนาท้องถิ่น**

**ประจำปีงบประมาณ 2563**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณการใช้จ่ายและผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่นและระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 ข้อ 30(5) และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2559 (ฉบับ ที่ 2) กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนทราบในที่เปิดเผยภายในสิบห้าวันนับแต่วันที่ผู้บริหารห้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน ภายในเดือนธันวาคมของทุกปี

ดังนั้น เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทยพุทธศักราช 2550 มาตรา 287 วรรค 3 และตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2559 (ฉบับที่ 2) และเสนอผลการติดตามและประเมินผลต่อสภาท้องถิ่น และรายงานผลการติดตามและประเมินผลให้ประชาชนตำบลวังทรายคำทรายอย่างน้อยปีละ 1 ครั้ง องค์การบริหารส่วนตำบลวังทรายคำได้ดำเนินการเสนอผลการติดตามและประเมินผลต่อสภาท้องถิ่น ในการประชุมสภาสมัยสามัญที่ 4 ครั้งที่ 1 ลงวันที่ 14 ธันวาคม 2563 เป็นที่เรียบร้อยแล้ว จึงขอประกาศผลการติดตามและประเมินผลแผนพัฒนาท้องถิ่น งบประมาณประจำปี 2563 มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์การบริหารส่วนตำบลวังทรายคำดังนี้ (รายละเอียดที่แนบมานี้)

ประกาศ ณ วันที่ 15 ธันวาคม พ.ศ. 2563

(ลงชื่อ) ณัฐ อุทธิยัง

(นายณัฐ อุทธิยัง)

ปลัดองค์การบริหารส่วนตำบลวังทรายคำ

ปฎิบัติหน้าที่นายกองค์การบริหารส่วนตำบลวังทรายคำ